Opinjoni tal-Kummissjoni skond l-Artikolu 251(2), it-tielet sub-paragrafu, punt (c) tat-Trattat tal-KE,dwar l-emendi tal-Parlament Ewropewgħal pożizzjoni komuni tal-Kunsill dwarproposta għal Direttiva tal-Parlament Ewropewu tal-Kunsill dwar il-kundizzjonijiet minimi għall-implimentazzjoni tad-Direttiva 2002/15/KE u tar-Regolamenti tal-Kunsill (KEE) Nri 3820/85 u 3821/85 dwar il-leġiżlazzjoni soċjali marbuta ma' l-attivitajiet tat-trasport bit-toroq jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2005/0302 finali - COD 2003/0255 */





[pic] | KUMMISSJONI TAL-KOMUNITAJIET EWROPEJ | Brussel 27.6.2005 KUMM(2005) 302 finali 2003/0255 (COD) OPINJONI TAL-KUMMISSJONI skond l-Artikolu 251(2), it-tielet sub-paragrafu, punt (c) tat-Trattat tal-KE,dwar l-emendi tal-Parlament Ewropewgħal pożizzjoni komuni tal-Kunsill dwarproposta għal DIRETTIVA TAL-PARLAMENT EWROPEWU TAL-KUNSILL dwar il-kundizzjonijiet minimi għall-implimentazzjoni tad-Direttiva 2002/15/KE u tar-Regolamenti tal-Kunsill (KEE) Nri 3820/85 u 3821/85 dwar il-leġiżlazzjoni soċjali marbuta ma' l-attivitajiet tat-trasport bit-toroq JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2003/0255 (COD) OPINJONI TAL-KUMMISSJONI skond l-Artikolu 251(2), it-tielet sub-paragrafu, punt (c) tat-Trattat tal-KE,dwar l-emendi tal-Parlament Ewropewgħal pożizzjoni komuni tal-Kunsill dwarproposta għal DIRETTIVA TAL-PARLAMENT EWROPEWU TAL-KUNSILL dwar il-kundizzjonijiet minimi għall-implimentazzjoni tad-Direttiva 2002/15/KE u tar-Regolamenti tal-Kunsill (KEE) Nri 3820/85 u 3821/85 dwar il-leġiżlazzjoni soċjali marbuta ma' l-attivitajiet tat-trasport bit-toroq 1. INTRODUZZJONI L-Artikolu 251(2), it-tielet sub-paragrafu, punt (c) tat-Trattat tal-KE jipprevedi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni hawn taħt tagħti l-opinjoni tagħha dwar il-35 emenda proposta mill-Parlament. 2. Sfond Data ta' meta l-proposta tressqet quddiem il-Parlament Ewropew u l-Kunsill (dokument COM(2003)628 finali - 2003/0255 (COD): | it-2 ta' Diċembru 2003 | Data ta' l-opinjoni tal-Kumitat Ekonomiku u Soċjali Ewropew | it-3 ta' Ġunju 2004 | Data ta' l-opinjoni tal-Parlament Ewropew wara l-ewwel qari | l-20 ta' April 2004 | Data ta' l-adozzjoni tal-Pożizzjoni Komuni b'maġġoranza kkwalifikata | id-9 ta' Diċembru 2004 | Data ta' l-adozzjoni tar-reżoluzzjoni tal-Parlament Ewropew, fit-tieni qari, li tiġbor fiha 35-il emenda għall-Pożizzjoni Komuni | it-13 ta' April 2005 | 3. L-GĦAN TAL-PROPOSTA Il-proposta tal-Kummissjoni tfittex li ttejjeb l-infurzar tar-regoli soċjali tal-Komunita billi tiżdied il-kwantità tal-kontrolli, tittejjeb il-kwalità ta' l-attività ta' infurzar u tiġi indirizzata l-kwistjoni ta' strateġija armonizzata għall-ksur tal-liġi u s-sanzjonijiet. F'termini taż-żieda tal-kwantità tal-kontrolli, il-Kummissjoni pproponiet li l-perċentwal minimu jittella' għal 3% minnufih, b'perċentwal akbar ta' dawn il-kontrolli eżegwiti fuq il-post (għall-inqas 50% minflok il-25% ta' bħalissa) u mal-ġenb tat-triq (madwar 30% minflok il-15% ta' bħalissa). F'termini ta' kontrolli ppjanati, il-Kummissjoni pproponiet li l-minimu jiżdied minn tnejn għal sitta fis-sena, b'inkoraġġiment għal kooperazzjoni akbar u għall-iskambju ta' l-aħjar prassi bejn l-awtoritajiet ta' l-infurzar. Sabiex tittejjeb il-kwalità ta' l-attivitajiet ta' infurzar, il-Kummissjoni pproponiet taħriġ u tagħmir minimu għall-istaff ta' infurzar, l-iżvilupp u l-implimentazzjoni ta' strateġija nazzjonali ta' infurzar mill-Istati Membri, id-deżinjazzjoni ta' korp ta' koordinazzjoni sabiex din l-istrateġija tiġi ssorveljata u sabiex dan iżomm il-kuntatt ma' l-awtoritajiet ta' infurzar ta' Stati Membri oħra. F'termini ta' infrastruttura tat-toroq, kellhom jinfetħu biżżejjed żoni ta' parking sabiex ix-xufiera u s-sewwieqa jkunu jistgħu jistrieħu u sabiex il-kontrolli mal-ġenb tat-triq ikunu ffaċilitati. F'termini ta' kooperazzjoni bejn l-awtoritajiet ta' l-infurzar ta' l-Istati Membri, jitwaqqaf kumitat sabiex jiffaċilita l-iskambju ta' l-aħjar prassi, iħejji regoli komuni dwar l-assessjar tar-riskji ta' l-impriżi li jimmiraw għal operazzjonijiet ta' infurzar, jaqbel dwar dokumentazzjoni uniformi fir-rigward tas-"sick-leave" u tal-"leave" annwali u l-kriterji għal skambju elettroniku komuni ta' l-informazzjoni u l-intelliġenza. Kien hemm ħsieb ukoll għal sessjonijiet konġunti ta' taħriġ. Fir-rigward ta' l-istrateġija konġunta għall-ksur tal-liġi u s-sanzjonijiet, il-Kummissjoni pproponiet li l-Istati Membri jaraw li jkun possibbli li l-awtoritajiet ta' infurzar tagħhom ikunu jistgħu iżommu veikolu immobbli, flimkien ma’ sanzjonijiet speċifiċi oħra. Sanzjonijiet finanzjarji proporzjonati kienu proposti għal dawk fil-katina tat-trasport fejn il-ksur ta' dawn ir-regoli wassal għal żieda fil-profitti tagħhom. Lista komuni ta' ksur serju ġiet stabbilita, li għaliha l-Istati Membri kellhom jinnotifikaw is-sanzjonijiet li pprevedew. Il-Kummissjoni imbagħad tħejji rapport li janalizza l-penali stabbiliti għal ksur serju u li jikkonkludi sa fejn dawn għandhom jiġu armonizzati. 4. L-opinjoni tal-Kummissjoni dwar l-emendi mill-Parlament Ewropew 4.1. Emendi aċċettati mill-Kummissjoni Kollox ma' kollox, il-Kummissjoni tista' taċċetta 26 emenda mit-total ta' 35. 20 emenda huma aċċettabli kif inhuma: 1, 3, 4, 5, 6, 8, 9, 10, 14, 20, 21, 22, 23, 24, 25, 26, 29, 32, 36 u 37. Erba' emendi huma aċċettabbli fil-prinċipju jew suġġetti għal abbozzar mill-ġdid: 2, 27, 31 u 35; żewġ emendi huma parzjalment aċċettabbli: 15 u 17. 4.1.1 Emendi aċċettati suġġetti għal abbozz mill-ġdid L-Emenda 2 hija favur l-interoperabbiltà u l-prattikabbiltà fis-sistemi ta' monitoraġġ F'termini ta' tagħmir ta' l-uffiċjali ta' infurzar u l-iskambju elettroniku ta' l-intelliġenza, l-interoperabbiltà hija mixtieqa ħafna. L-għan jeħtieġ abbozz mill-ġdid sabiex toħroġ fiċ-ċar il-ħtieġa għall-koordinazzjoni fuq livell ta' l-UE permezz tal-proċedura proposta ta' komitoloġija, kif ġej: Il-Premessa 5(a) "L-interoperabbiltà u l-prattikabbiltà ta' sistemi nazzjonali ta' monitoraġġ għandhom ikunu ffaċilitati permezz tal-proċedura tal-Kumitat imsemmija fl-Artikolu 12;" L-Emenda 35 tinkludi kontrolli fuq il-limiti ta' sewqan fil-ġimgħa u kull ħmistax mal-ġenb tat-triq, li l-Kummissjoni tappoġġja ferm, partikolarment b'konsegwenza loġika ta' l-introduzzjoni tat-takografu diġitali. Abbozz mill-ġdid għandu jsir fir-rigward tal-kontrolli tat-28 jum preċedenti sabiex titqies l-istrateġija pass-pass għal din id-dispożizzjoni, kif ġej: L-Anness I, Parti A, punt (1)“(1) perjodi ta' sewqan kuljum u fil-ġimgħa, it-total ta' ħin imqatta’ fis-sewqan akkumulat matul ġimagħtejn konsekuttivi , waqfiet ta' mistrieħ u perjodi ta' kuljum u ta' kull ġimgħa ta' mistrieħ u perjodi ta' mistrieħ b'kumpens; ukoll ir- record sheets [...] preċedenti li jridu jinżammu abbord il-vettura skond l-Artikolu 15(7) tar-Regolament (KEE) Nru 3821/85 u/jew id-data għall-istess perjodu fuq il-kard tax-xufier u/jew fil-memorja tat-tagħmir tar-rekordjar f'konformità ma' l-Anness II għal din id-Direttiva u/jew fuq il-printawts [...] 4.1.2 Emendi aċċettati fil-prinċipju L-Emenda 27 tghid li offiżi ripetuti għandhom jiġġu ppenalizzati aktar. Il-Kummissjoni tista' tappoġġja din l-istrateġija loġika, kif ġej: Artiklu 9, paragrafu 2 “2. Impriżi b'rata kkalkulata ta' riskju ogħla jiġu kkontrollati aktar mill-qrib u aktar frekwentement, u, jekk jinsab ksur ripetut, tiġi applikata sanzjoni proporzjonata". L-Emenda 31 tistipula fid-dettal x'għandu jinkludi r-rapport tal-Kummissjoni dwar il-penali għal ksur serju. Il-kwistjoni li tidher fl-emenda tista' tifforma parti minn għan aktar ġenerali tar-rapport, iżda m'għandiex tirrestrinġieh għal dan l-aspett, kif ġej: Artikolu 10, paragrafu 1 a (ġdid) "Ir-rapport jinkludi diverġenzi bejn il-penali u l-impatt ta' l-armonizzazzjoni ta' penali bħal dawn fuq l-infurzar u s-sikurezza tat-toroq". 4.1.3 Emendi aċċettati parzjalment Kemm l- emenda 15 kif ukoll l-emenda 17 jidħlu f'wisq dettall. L-Emenda 15 tirrikjedi lill-istaff ta' infurzar għall-kontrolli mal-ġenb tat-triq sabiex jispeċifika fejn jagħmel il-kontrolli, u dan jista' jikkomprometti r-reġim ta' spezzjoni tagħhom. Minbarra dan, huma jridu jitolbu informazzjoni mix-xufier li forsi jista' ma jkunx jaf (in-numru ta' vetturi li għandha l-kumpanija). Madankollu, il-Kummissjoni tista' tappoġġja li jitniżżel il-pajjiż tar-reġistrazzjoni tal-vettura u l-pajjiż minn fejn huma x-xufier u l-impriża. Dan jista' jgħin l-informazzjoni ta' l-operazzjoni ta' infurzar, u jservi sabiex jiġi aċċertat li ma ssirx diskriminazzjoni. It-test rivedut jgħid: Artikolu 3, paragrafu 1, punt (a), punt (i)(a) (ġdid) "(i)(a) pajjiż ta' reġistrazzjoni tal-vettura spezzjonata, pajjiż ta' l-oriġini tax-xufier u ta' l-impriża ; L-Emenda 17 telenka serje ta' postijiet għall-kontrolli. Il-Kummissjoni tista' taċċetta 'stazzjonijiet tas-servizzi' u 'postijiet sikuri oħra' li fil-fatt ikopru l-eżempji l-oħra mogħtija. It-test rivedut jgħid: Artikolu 4, paragrafu 2, punt (a) (a) għandhom isiru provvedimenti għal punti ta' kontroll fuq, jew fil-qrib ta' toroq eżistenti u ppjanati u, b'mod partikolari, li stazzjonijiet tas-servizzi u postijiet sikuri oħra ma' l-awtostradi jistgħu jservu ta' punti ta' kontroll; 4.2. Emendi li ma ġewx aċċettati mill-Kummissjoni Disa' emendi mhumiex aċċettati, għaliex iqajmu kwistjonijiet ta' ċarezza u prattikabilità: 7, 11, 12, 13, 16, 18, 28, 30 u 34. L-Emenda 7 tistipola t-tipi ta' vjaġġi li għandha tapplika għalihom din id-Direttiva. M'hemm l-ebda ħtieġa li din id-dispożizzjoni tiġi inkluża, għaliex il-kundizzjonijiet minimi ta' infurzar li jinsabu fid-Direttiva proposta jiddependu mill-ambitu stabbilit fil-leġiżlazzjoni Komunitarja marbuta ma' dan, jiġifieri, ir-Regolamenti (KEE) 3820/85 u 3821/85 kif ukoll id-Direttiva 2002/15/KE. L-Emendi 11 u 12 jintroduċu dati ta' skadenza aktar ambizzjużi għaż-żieda pass-pass fil-perċentwal tal-kontrolli. Il-Kummissjoni tippreferi sett ta' dati ta' skadenza aktar realistiċi u li jistgħu jintlaħqu sabiex l-Istati Membri kollha jkunu jistgħu jirrispettaw ir-regoli. Filwaqt li l-Emenda 13 tfittex żieda immedjata fin-numru ta' kontrolli fl-istabbilimenti tal-kumpaniji minn 25% għal 50% tat-testijiet kollha li jsiru, il-Kummissjoni tippreferi strateġija mmaniġġjata aktar u waħda li tinkludi żieda fil-perċentwal minimu ta' kontrolli mal-ġenb tat-triq bejn 15% u 30%. L-Emendi 16 u 18 jintroduċu piż mhux meħtieġ fuq l-impriżi u l-uffiċjali ta’ l-infurzar rispettivament. Ta' l-ewwel tirrikjedi li l-impriżi jżommu rekords tal-kontrolli li esperjenzaw matul is-sena preċedenti – il-valur miżjud ta' dan ir-rekwiżit huwa dubjuż. Dawk l-impriżi li jixtiequ juru li diġà ġew issanzjonati għal offiża misjuba matul kontroll mal-ġenb tat-triq bla dubju jkunu żammew rekord. Madankollu impriża mhux dejjem tkun f'pożizzjoni li żżomm database komprensiva, jekk is-sewwieq tagħhom jiddeċiedi li jħallas il-multa u ma jiddikjarahiex. Bl-istess mod, l-emenda ta' l-aħħar tobbliga lill-uffiċjali ta' l-infurzar li jżommu bilanċ fl-intensità tal-kontrolli mal-ġenb tat-triq. X'ifisser eżattament 'bilanċ' mhuwiex ċar; barra minn hekk, jekk tkun interpretata b'mod iebes, tista' tfixkel id-diskrezjoni proprja ta' l-uffiċjali ta' l-infurzar fit-twettiq ta' dmirijiethom. L-Emenda 28 tmur kontra l-prinċipju ta' l-ekstraterritorjalità f'termini ta' sanzjonijiet introdotti mir-Regolament il-ġdid propost dwar il-ħinijiet tas-sewqan u l-perjodi ta' mistrieħ. Tmur lura għas-sistema kurrenti, li m'hi effettiva xejn u li ma tantx hija użata, ta' skambju ta' l-informazzjoni dwar il-ksur li jinsab. L-Emenda 30 hija favur li l-Kummissjoni tagħmel proposta biex tarmonizza l-penali għal ksur serju wara r-rapport tagħha dwar din il-kwistjoni. Il-Kummissjoni tqis li din l-emenda tirrestrinġi bla bżonn id-dritt ta' l-inizjattiva tal-Kummissjoni. L-Emenda 34 tneħħi d-dispożizzjoni li tippermetti lill-Komunità li tinnegozja primarjament fi ħdan il-kuntest tal-ftehim AETR sabiex tiżgura li standards simili ta' infurzar jiġu applikati wkoll lil hinn mill-fruntieri ta' l-Unjoni. Dan ikun pass lura. 5. Konklużjoni Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq.